CELEX: 32014R0001
Language: bg
Date: 2013-08-28 00:00:00
Title: Делегиран регламент (ЕС) № 1/2014 на Комисията от 28 август 2013 година за съставяне на приложение III към Регламент (ЕС) № 978/2012 на Европейския парламент и на Съвета за прилагане на схема от общи тарифни преференции

4.1.2014   
            
            
               BG
            
            
               Официален вестник на Европейския съюз
            
            
               L 1/1
            
         
      ДЕЛЕГИРАН РЕГЛАМЕНТ (ЕС) № 1/2014 НА КОМИСИЯТА
   
   от 28 август 2013 година
   за съставяне на приложение III към Регламент (ЕС) № 978/2012 на Европейския парламент и на Съвета за прилагане на схема от общи тарифни преференции
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз, и по-специално член 207 от него,
   като взе предвид Регламент (ЕС) № 978/2012 на Европейския парламент и на Съвета от 25 октомври 2012 г. за прилагане на схема от общи тарифни преференции и за отмяна на Регламент (ЕО) № 732/2008 на Съвета (1), и по-специално член 10, параграф 4 от него,
   като има предвид, че:
   
               (1)
            
            
               С член 9, параграф 1 от Регламент (ЕС) № 978/2012 (Регламента относно ОСП) се определят специфични критерии за допустимост за предоставянето на тарифни преференции в рамките на специалния насърчителен режим за устойчиво развитие и добро управление (ОСП+) на държавата заявител. За тази цел държавата следва да се счита за уязвима. Тя следва да е ратифицирала всички конвенции, изброени в приложение VIII към Регламента относно ОСП, и в най-новите налични заключения на компетентните наблюдаващи органи следва да не е констатирано тежко нарушение във връзка с ефективното прилагане на някоя от тези конвенции. Тя не следва да е формулирала по отношение на никоя от конвенциите резерва, която да е забранена от конвенцията или която, за изключителните цели на член 9 от Регламента относно ОСП, да се счита за несъвместима с предмета и целта на съответната конвенция. Тя трябва да приема без резерви изискванията за докладване, наложени с всяка конвенция, и да поеме обвързващите ангажименти, посочени в член 9, параграф 1, букви г), д) и е) от Регламента относно ОСП.
            
         
               (2)
            
            
               Всяка държава заявител, която желае да се ползва от ОСП+, трябваше да подаде искане, придружено от изчерпателна информация относно ратификацията на съответните конвенции, нейните резерви и възраженията срещу тези резерви, изразени от другите страни по конвенцията, и нейните обвързващи ангажименти.
            
         
               (3)
            
            
               Комисията получи искания от Армения, Боливия, Кабо Верде, Коста Рика, Еквадор, Грузия, Монголия, Пакистан, Парагвай и Перу.
            
         
               (4)
            
            
               Комисията е оправомощена да приема делегирани актове в съответствие с член 290 от ДФЕС за съставяне на приложение III с цел предоставяне на ОСП+ чрез добавяне на държавата заявител в списъка на държавите — бенефициенти по ОСП+.
            
         
               (5)
            
            
               Комисията разгледа отправените искания в съответствие с разпоредбите на член 10, параграф 1 от Регламента относно ОСП и изготви списък на държавите — бенефициенти по ОСП+, отговарящи на критериите за допустимост. Съответно режимът ОСП+ се предоставя на тези държави, считано от 1 януари 2014 г.,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение III към Регламент (ЕС) № 978/2012 се съставя, както е предвидено в приложението към настоящия регламент.
   Член 2
   Настоящият регламент влиза в сила в деня след публикуването му в Официален вестник на Европейския съюз.
   
   Той се прилага от 1 януари 2014 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 28 август 2013 година.
      
         
            За Комисията
         
         
            Председател
         
         José Manuel BARROSO
         
      
   
   
      (1)  ОВ L 303, 31.10.2012 г., стр. 1.
   
      ПРИЛОЖЕНИЕ
      
         
            „ПРИЛОЖЕНИЕ III
            
               Държави — бенефициенти
                (1)
               по специалния насърчителен режим за устойчиво развитие и добро управление, посочен в член 1, параграф 2, буква б)
            
            
                        Колона A
                     
                     
                        :
                     
                     
                        азбучен код в съответствие с номенклатурата на държавите и териториите за целите на статистиката на Съюза за външната търговия
                     
                  
                        Колона Б
                     
                     
                        :
                     
                     
                        наименование
                     
                  
                        A
                     
                     
                        Б
                     
                  
                        AM
                     
                     
                        Армения
                     
                  
                        BO
                     
                     
                        Боливия
                     
                  
                        CR
                     
                     
                        Коста Рика
                     
                  
                        CV
                     
                     
                        Кабо Верде
                     
                  
                        EC
                     
                     
                        Еквадор
                     
                  
                        GE
                     
                     
                        Грузия
                     
                  
                        MN
                     
                     
                        Монголия
                     
                  
                        PE
                     
                     
                        Перу
                     
                  
                        PK
                     
                     
                        Пакистан
                     
                  
                        PY
                     
                     
                        Парагвай
                     
                  
               Държави — бенефициенти по специалния насърчителен режим, посочен в член 1, параграф 2, буква б), за които се прилага временно оттегляне по този режим по отношение на всички или на някои продукти с произход от посочените държави
            
            
                        Колона A
                     
                     
                        :
                     
                     
                        азбучен код в съответствие с номенклатурата на държавите и териториите за целите на статистиката на Съюза за външната търговия
                     
                  
                        Колона Б
                     
                     
                        :
                     
                     
                        наименование
                     
                  
                        A
                     
                     
                        Б
                     
                  
                         
                     
                     
                         
                     
                  
      
      
         (1)  В списъка са включени държави, за които е възможно преференциите да са били временно оттеглени или суспендирани. Комисията или компетентните органи на засегнатата държава ще могат да предоставят актуализиран списък.“